Žagarinės pėsčiųjų tiltas

Žagarinės pėsčiųjų tiltas – medinis pėsčiųjų ir dviratininkų tiltas per Šventąją, nutiestas miškuose pačiame aukštupyje, protakoje tarp Luodžio ir Luodykščio ežerų. Stovi Ignalinos ir Zarasų rajonų paribyje, Dūkšto seniūnijoje, Žagarinės kaime. Tiltas intensyviai naudojamas Gražutės regioninio parko lankytojų, vykstančių žiediniu dviračių maršrutu, plaukiančių su baidarėmis upe.

Pastatytas buvusio apleisto tilto vietoje. Juo anksčiau ne tik vaikščiodavo žmonės, bet ir pravažiuodavo arkliais su dvikinkiais vežimais. Upės vagoje išlikę senųjų atramų liekanos, nuskandinti didžiuliai rąstai, iš kurių suformuota į šulinį panaši konstrukcija su primestais akmenimis. Ant jų viršaus būdavo suklojamos tilto lentos. Šio statinio fragmentus dar galima apžiūrėti.Baidarininkų pamėgta Šventosios upė: ką joje galima pamatyti ir ko reikėtų vengti? 15min.lt 2022-08-09

Iš kitų panašių statinių, nedaug iškilusių virš vandens, Žagarinės tiltą išskiria konstrukcinis patobulinimas. 2017 m. jo dalyje virš laisvos, neužgriozdintos vagos įrengta aukšta pakyla su stačiakampe anga, pro kurią netrukdomi praplaukia vandens turistai.Kraštiečiai, keliaukite po Sartų ir Gražutės regioninius parkus! dusetukrastas.info 2017-06-20

2025 m. pradžioje Žagarinės tiltas buvo uždarytas naudojimui. Jis žiemos metu buvo pažeistas, be to, turėjo sutrūnijusių dalių, todėl tapo nesaugus.Uždarytas 1 Lietuvos pėsčiųjų ir dviračių tiltas tv3.lt 2025-03-31 Netrukus tiltas buvo išardytas ir atnaujintas pakeičiant naujomis medžio konstrukcijomis. Sijas laiko vandenyje stovintys poliai, ėjimo taką sudaro skersai sudėtos lentos. Tilte įrengta „arka“ irkluotojų praleidimui praeinama užkilus ir nusileidus keliomis laiptų pakopomis.Suremontuotas Žagarinės tiltas dusetukrastas.infoPėsčiųjų tiltas Google Maps (nuotraukos)

 Šaltiniai 

 Nuorodos 

 Gražutės didysis dviračių žiedas pamatyklietuvoje.lt

Kategorija:Ignalinos rajono tiltai
Kategorija:Tiltai per Šventąją
Kategorija:Lietuvos pėsčiųjų tiltai